Chris Perret

Chris Perret a l'era nassù an Fransa ai 26 ëd giugn dël 1930 e a l'é mòrt a Deià (ìsola ëd Mallorca), për un sangiut dël sangh, ai 6 dë dzèmber dël 1965).

A l'é stàit n'espert ëd polìtica e un poeta franch-american.

A l'ha arseivù soa educassion an Fransa, andoa a l'era nàit, e a l'é peui mudasse ant jë Stat Unì, anté che a l'ha furnì jë studi e a l'ha peui fàit ël militar ant ij Caràib e an Almagna.

A l'achit ëd j'ani '50 a l'ha tacà a studié siense polìtiche a la Sorbon-a 'd Paris e a l'ha ancaminà a scrive 'd poesìe, peui publicà an vàire arviste ëd cola época.

A l'ha publicà 'dcò doi poema. Ant l'ann ëd soa mòrt a l'era an camin che a travajava a sò prim romanz.

Perret, Chris